***Skoda-Solaris Trollino 12 típusú trolibuszokhoz tükrök és azok alkatrészeinek, tartozékainak beszerzése***

**Műszaki követelmények:**

1. Az 1. számú mellékletben (Ajánlati árak táblázat) az egyes tételeknél megadott gyártmányjelölés (rajzszám) az Ajánlatkérő által jelenleg használt terméket jelöli a tárgy jellegének egyértelmű meghatározása érdekében.
2. Mivel a visszapillantó tükrök jóváhagyásra kötelezettek, meg kell felelniük az ENSZ-EGB 46 előírásnak, ezért az 5/1990 (IV. 12.) KöHÉM rendelet 21. és 22. §-okban leírtak alapján jóváhagyási jellel kell rendelkezniük.
3. A szállítandó pótalkatrészeknek és azok műszaki, minőségi, valamint működési paramétereinek egyenértékűnek kell lennie a járműgyártó által az új termékre előírtakkal. **Máshol beépített, javított, felújított termék szállítása nem elfogadott**
4. Ajánlatkérő a megjelölt gyártmánnyal és minőséggel legalább egyenértékű műszaki paraméterekkel rendelkező termékekre is elfogadja az ajánlatokat, de előnyben részesíti a gyári első beépítésű, illetve igazoltan azzal egyenértékű vagy a járműgyártótól származó termékeket.

Helyettesítő gyártmányú termékekre vonatkozó ajánlat esetén az Ajánlattevőnek csatolnia kell a helyettesítő gyártmány és típus műszaki paramétereit, továbbá az érvényes „E” vagy „e” jóváhagyási jel használatára vonatkozó engedélyt, amely igazolja, hogy az megfelel az Ajánlatkérő által meghatározott gyártmány minőségének.

.

**Ajánlattételi követelmények:**

1. Ajánlattevőnek a csatolt 1. számú mellékletben (Ajánlati árak táblázat) valamennyi termék mellett fel kell tüntetnie az ajánlott és szállítani kívánt termékek gyártóját és termékgyártói azonosító számát az egyértelmű beazonosíthatóság érdekében.
2. Ajánlattevőnek a csatolt 1. számú mellékletben (Ajánlati árak táblázat) a megjelölt engedélyköteles tételeknél fel kell tüntetnie az ,E’ vagy ,e’ jóváhagyási jel használatára vonatkozó engedélyek számát.
3. Az ajánlatban, illetve minden csatolt dokumentumban az ajánlott és szállítani kívánt terméknek a járműgyártó vagy a termékgyártó rajzszámával, termékgyártói azonosító számával azonosíthatónak kell lennie.
4. Ajánlattevőnek a csatolt 1. számú mellékletben (Ajánlati árak táblázat) a tételek mellett – amennyiben azok járműgyártói első beépítésűek – az „első beép” jelölést kell feltüntetnie.
5. Megrendelő a minőséget szem előtt tartva a gyártói termékek megajánlását külön értékeli és pontozza.
6. Hivatalos első beszállító esetén a beszállítónak a járműgyártó által kiállított hivatalos beszállítói igazolás hiteles másolatát kell csatolnia.
7. A nem „járműgyártói” vagy „első beszállítói” minősítéssel megajánlani kívánt alkatrész mellett az 1. számú mellékletben (Ajánlati árak táblázat) a „helyettesítő” megnevezést kell feltüntetni.
8. Az ajánlattevő nem magyar nyelven is becsatolhat dokumentumokat, de valamennyi nem magyar nyelvű dokumentumhoz felelős magyar nyelvű fordítást kell mellékelni. Az ajánlat értelmezési szempontjából a magyar fordítás az irányadó. A fordítási hibákból történő felelősséget az Ajánlattevő vállalja.

**Szerződéses követelmények:**

1. Ajánlattevő a teljesítést a szerződés hatályba lépését követő 5 munkanapon belül köteles megkezdeni, és a szerződés időtartama alatt az Ajánlatkérő által kért ütemezésben és a lehívások (megrendelések) szerinti mennyiségben köteles teljesíteni.
2. Minimális megrendelési mennyiség nincs.
3. A termék leszállítása a Megrendelő részére a nyertes Ajánlattevő feladata.
4. A terméket por, víz és egyéb szennyeződések ellen védett, zárható csomagolásban kell leszállítani az Ajánlatkérő részére.
5. A szállítandó terméken és/vagy csomagolásán feltüntetett jelöléseknek a csatolt 1. számú mellékletben (Ajánlati árak táblázat) Ajánlattevő által rögzített termék jelöléseivel (rajzszámával, termékgyártói azonosító számával) azonosnak kell lenniük.
6. Teljesítés helye:

BKV Zrt. Trolibusz DivízióT100 raktár Budapest , X kerület, Pongrácz út 6. (áruátvétel helye: 1101 Bp. Zách u. 8.)

 Nyitva tartás: H – P, 06:00 – 13:30 óra között

1. A teljesítés helyére történő szállítás alkalmával a raktári átvételkor mennyiségi és műszaki állapot szempontjából történő megvizsgálás történik.
2. Ajánlattevőnek a termékekhez szállításkor mellékelnie kell az 5/1990. (IV. 12.) KöHÉM rendelet 25. § szerinti tartalmú, minőséget tanúsító műbizonylatot. Műbizonylatként elfogadható a pótalkatrészen vagy annak csomagolásán feltüntetett gyártói jel vagy az alkatrész katalógusban szereplő cikkszám, ha a pótalkatrész a jármű gyártójától származik, vagy a gyártó azt első beépítésű alkatrészként elismeri.
3. A járműgyártói gyártói első beépítésű termékekhez szállításkor olyan műbizonylatot kell csatolni, amiből a termékgyártó, illetve az első beépítés a rajzszám vagy a típusszám alapján megállapítható.
4. Amennyiben a mennyiségi és műszaki átvétel során eltérések mutatkoznak, úgy jegyzőkönyvezett átvétel történik, amit Megrendelő Szállítónak megküld.
5. Ajánlatkérő hibás termékek esetén a részteljesítést nem köteles átvenni, és hibás teljesítésként értékelheti az adott megrendelésben foglalt termékek összességét.
6. A megadott rajszámú és minőségű pótalkatrészeket Ajánlatkérő csak érvényes „E” vagy „e” jóváhagyási jel birtokában fogad el a teljes szerződéses időszak alatt. Amennyiben a szerződéses időszak alatt valamely termék beszerezhetetlenné válik, úgy eltérő terméket szállítani csak Ajánlatkérővel egyeztetetten, és csak hiteles módon igazoltan jóváhagyási jel használatára vonatkozó engedélyek rendelkezésre állása esetén lehet.

.